Груздава (Пастаўскі раён)

Гру́здава (, ) — вёска ў Пастаўскім раёне Віцебскай вобласці. Уваходзіць у склад Юнькаўскага сельсавета. Знаходзіцца за 15 км на паўднёвы ўсход ад Паставаў.

Груздава — даўняе мястэчка гістарычнай Ашмяншчыны (частка Віленшчыны).

 Назва 
Паходжанне тапоніму «Груздава» мясцовыя жыхары выводзяць ад грыбоў груздоў. Аднак больш імавернай выглядае версія пра ўтварэнне назвы паселішча ад слова «груд» — «узгорак», «курган», што добра стасуецца з рэльефам мясцовасці: цэнтральная частка вёскі ўзвышаецца над ваколіцамі на 15—20 метраў.

 Гісторыя 
Згодна з адміністрацыйна-тэрытарыяльнай рэформай (1565—1566) Груздава ўваходзіла ў склад Ашмянскага павета Віленскага ваяводства. У 1773 князь Агінскі збудаваў тут касцёл Унебаўзяцця Найсвяцейшай Дзевы МарыіHruzdowo //  S. 191..

У выніку другога падзелу Рэчы Паспалітай (1793) Груздава апынулася ў складзе Расійскай імперыі, у Ашмянскім павеце Віленскай губерні.

Згодна з Рыжскім мірным дагаворам (1921) Груздава апынулася ў складзе міжваеннай Польскай Рэспублікі, дзе з 1927 сталі цэнтрам гміны Пастаўскага павета Віленскага ваяводства.

У 1939 Груздава ўвайшло ў БССР, дзе ў 1940—1960 гадах з’яўлялася цэнтрам Груздаўскага сельсавета.

 Насельніцтва 
 XX стагоддзе: 1921 год — 292 чал.Skorowidz miejscowości Rzeczypospolitej Polskiej. Tom VII. Część II. Ziemia Wileńska. Powiaty: Brasław, Duniłowicze, Brasław i Wilejka. — Warszawa: Główny Urząd Statystyczny Rzeczypospolitej Polskiej, 1923.; 1999 год — 179 чал.
 XXI стагоддзе: 2010 год — 134 чал.

 Славутасці 
 Капліца-пахавальня (XIX ст.)
 Царква Святога Іаана Прадцечы (2-я пал. XIX ст.) - 
 Касцёл Узвіжання Святога Крыжа

 Страчаная спадчына 
 Касцёл Унебаўзяцця Найсвяцейшай Дзевы Марыі (1773, пач. XX ст.)

 Галерэя 

 Вядомыя асобы 
 Алесь Дашчынскі (нар. 1961) — беларускі журналіст.

 Літаратура 

 Hruzdowo //  S. 191.


 Спасылкі 



Катэгорыя:Юнькаўскі сельсавет
Катэгорыя:Населеныя пункты Пастаўскага раёна

Катэгорыя:Мястэчкі Віленскага ваяводства